โตเกียวเตรียมตอบโต้การทดลองยิงจรวด ของเกาหลีเหนือ
คาดกันว่าเกาหลีเหนือ กำลังเตรียมการที่จะทดลองยิงจรวดรัศมีทำการระยะยาวของตน และสื่อญี่ปุ่นรายงานว่า โตเกียวกำลังเตรียมจะตอบโต้การทดลองยิ
มีการอ้างคำกล่าวของโตเกียวไว้ว่ามาตรการป้องกันใดๆที่ญี่ปุ่นจะดำเนินไปเพื่อป้องกันการยิงจรวดของเกาหลีเหนือจะเป็นการประสานงานกับสหรัฐ ซึ่งเวลานี้ยังมีทหารประจำการอยู่ในญี่ปุ่นเกือบห้าหมื่นคน สำนักข่าวเกียวโดซึ่งอ้างแหล่งข่าวในกระทรวงกลาโหมญี่ปุ่น รายงานว่า ญี่ปุ่นจะส่งเรือพิฆาตสองลำติดระบบจรวจเอจิส(Aegis)ไปในทะเลญี่ปุ่นเพื่อคอยยิงจรวดที่เกาหลีเหนือจะทดลองยิง เท่าที่ปรากฏรัฐบาลญี่ปุ่นไม่ได้ยืนยันหรือปฏิเสธรายงานข่าวชิ้นนี้ ในช่วงสองสามสัปดาห์ที่ผ่านมาหน่วยงานข่าวกรองของญี่ปุ่น เกาหลีใต้ และสหรัฐ ติดตามดูกิจกรรมที่ฐานยิงจรวด ในฝั่งทะเลตะวันออกของเกาหลีเหนืออย่างใกล้ชิดเปียงยางกล่าวว่า กำลังเตรียมการยิงจรวดส่งดาวเทียมคมนาคมขึ้นโคจรรอบโลกแต่ทางโตเกียวกล่าวว่า การยิงจรวดใดๆที่จะเกิดขึ้นเป็นการละเมิดมติขององค์การสหประชาชาติ เกาะญี่ปุ่นทั้งเกาะ และบางส่วนของฝั่งตะวันตกของสหรัฐอยู่ในรัศมีของจรวดรัศมีทำการระยะยาวของเกาหลีเหนือ แต่นักวิเคราะห์ไม่คิดว่าเกาหลีเหนืออยากจะยิงจรวดโจมตีญี่ปุ่น เพราะสหรัฐถือว่าการกระทำใดๆที่ถือว่าเป็นการก่อสงครามกับญี่ปุ่น เป็นการโจมตีสหรัฐด้วย แต่กระนั้น ก็ไม่ได้ยับยั้งเกาหลีเหนือจากการก่อความตึงเครียด ในปีค.ศ. 1998 เปียงยางทดลองยิงจรวดรัศมีทำการระยะยาวเป็นครั้งแรกโดยยิงขึ้นไปเหนือเกาะใหญ่ของญี่ปุ่นโดยตรงเกาหลีเหนือทดลองยิงจรวดอีกครั้งหนึ่งในปี 2006 แต่ไปไม่ไกลและตกทะเลไม่ห่างจากฐานที่ยิงมากนัก นักวิเคราะห์ไม่แน่ใจว่าเกาหลีเหนือสามารถพัฒนาเทคโนโลยีได้ จนกระทั่งติดหัวรบนิวเคลียร์เข้ากับจรวดได้แล้ว วิธีหนึ่งที่ญี่ปุ่นอาจทำให้เกาหลีเหนือ ยับยั้งการทดลองจรวดครั้งนี้ได้คือขู่ว่าจะดำเนินมาตรการลงโทษเกาหลีเหนือทางเศรษฐกิจ แต่อาจารย์ RobertDujaric ผู้อำนวยการสถาบันญี่ปุ่นศึกษาร่วมสมัยของมหาวิทยาลัย Templeในกรุงโตเกียว ไม่เชื่อว่าจะได้ผล นักวิเคราะห์ผู้นี้ให้ความเห็นว่า การใช้มาตรการลงโทษทางเศรษฐกิจจะเป็นเรื่องยากเพราะญี่ปุ่นลงโทษเกาหลีเหนือทางด้านนี้อยู่แล้วและการค้าระหว่างประเทศทั้งสองมีน้อยมากอยู่แล้วด้วยการจะขอความร่วมมือจากนานาชาติก็มีข้อจำกัด จีนซึ่งแม้จะไม่อยากเห็นเกาหลีเหนือทำตัวเช่นนี้แต่ก็ไม่เต็มใจที่จะบีบบังคับเกาหลีเหนือให้เปลี่ยนความประพฤติหรือถ้าจีนจะพยายามใช้อิทธิพลกดดัน ก็ไม่มีอะไรจะรับประกันว่า เกาหลีเหนือจะฟัง